Publication: Magyar Közlöny
Issue: MK-1998-20 (Year: 1998, Number: 20)
Era: 1990-2004
Section: Melléklet a 8/1998. (III. 16.) NM rendelethez
Paragraph Index: 845

1. A foglalkozás gyakorlása során előforduló legfontosabb feladatcsoportok, feladatok Munkajogi- és gazdálkodási ismeretek: — jogszabályok, az adott témára vonatkozó törvények, rendeletek összegyűjtése, a jogszabályokban bekövetkező változások naprakész követése, értelmezése a szakmai útmutatások alapján, — a kereskedelmi és áruforgalmi tevékenység, — a kulturált, felelősségteljes kereskedői magatartás és esztétikai érzék, — a kereskedelmi tevékenység felelősségteljes, igényes végzése, — a fogyasztócentrikus, a vevő, a beteg érdekeit mindig mérlegelő szemlélet, amely a tisztességen és a jó emberismereten alapszik, — a gazdasági összefüggések feltárása érdekében a statisztikai módszerek alkalmazása, — a gazdasági társaságok megszervezése, — a munkaviszony, a tanulói jogviszony, a tanulószerződés létesítésével, megszüntetésével kapcsolatos alapfogalmak, jogszabályi előírások — különös tekintettel a szerződő felek jogaira és kötelezettségeire — ismereteinek közvetítése, — a kollektív szerződések előkészítésében közreműködés, — a személyi jövedelemadó-előleg számítása, — az adózási mulasztások jogkövetkezményeinek, az adózási morál lényegének megértése, — a társadalombiztosítási járulékra vonatkozó előírások betartása, — a költség és kiadás kategóriák megkülönböztetése, költségszámítás egyszerű példák alapján, — az álláskeresés elméleti és gyakorlati ismeretei alapján önéletrajz, pályázat elkészítése, — a munkaszerződés fogalmának meghatározása, — a vállalkozói tulajdonságok megismerése, vállalkozói szemlélet megalapozása, — a termékek forgalomba hozatalához szükséges engedélyeztetés, nyilvántartás, — a vállalkozáson belüli és kívüli érdekegyeztetés, — szervezési feladatok elvégzése (tervezési, gyártási feladatok, a saját munkájának ésszerű megtervezése stb.), a szükséges kapcsolatok koordinálása, — termelésirányítási feladat elvégzése. Munkavédelmi, tűzvédelmi és környezetvédelmi ismeretek: (A gyártmány-, illetve gyártástervező, előkészítő, szervező, irányító és forgalmazó tevékenysége során biztosítja a közvetlenül végrehajtók balesetmentes munkavégzését. Biztosítja, az ahhoz szükséges feltételeket, betartatja az előírásokat. Mint közvetlenül a termelésben, mint a forgalmazásban résztvevő betartja a munkavédelmi, tűzvédelmi és környezetvédelmi előírásokat.) — a munkahelyre vonatkozó általános előírások betartása, — a munkahely megfelelő kialakítása, helyes anyagtárolás, a közlekedési utak biztosítása, — a különböző technológiák, munkafolyamatok végzése során a speciális biztonsági előírások betartása (egyéni és csoportos védőeszközök, védőfelszerelések használata, segítő munkatárs feladatainak ellátása stb.), — a munkahelyi baleseteknél a sérült számára elsősegély nyújtása, a balesetet kiváltó ok megszüntetése, a munkahelyi vezető, illetve a segélynyújtó szolgálat vagy a mentőszolgálat értesítése, — közreműködés a baleset kivizsgálásában (jegyzőkönyv elkészítése, a szükséges információk megadása stb.), — a munkahelyre vonatkozó általános tűzvédelmi előírások betartása, — a különböző tüzeknél (elektromos, szilárd anyag, üzemanyag stb.) használható tűzoltó készülékek (por-, hab-, gázoltó) használatára vonatkozó előírások ismerete, és a készülékek kezelése, — veszély esetén a munkahely elhagyásának irányítása, — a tűz- és robbanásveszélyes anyagok tárolására, szállítására, felhasználására vonatkozó ismeretek alkalmazása, az ilyen anyagokkal kapcsolatos előírások (nyílt láng használatára, dohányzási tilalomra stb. vonatkozó) betartása, — az áramütéses balesetek elkerülése érdekében az elektromos készülékek vezetékeinek, csatlakozóinak szemrevételezéssel történő ellenőrzése, — az elektromos kéziszerszámok időszakos felülvizsgálatának elvégeztetése, — a további balesetek elkerülése érdekében az áramtalanítás, a sérült kiszabadítása az áramkörből, az elsősegélynyújtás megkezdése, — a munkahelyre vonatkozó általános környezetvédelmi előírások betartása, — a szerelés, a javítás, az alkatrészek megmunkálása során használt segédanyagok (hűtő-, kenő-, üzem-, fűtőanyagok, tisztítószerek stb.) kezelésére, tárolására vonatkozó előírások betartása, — az elhasznált anyagok szelektív gyűjtése, szakszerű tárolása, — a levegőszennyezés csökkentése, porelszívás alkalmazása a hegesztési, forrasztási, mechanikus tisztítási munkafolyamatoknál. Ortopédiai ismeretek: — az emberré válás evolúciós folyamata, — az ember mozgását megvalósító szervrendszerek, — a mozgás szervrendszerének lehetséges sérülései, a sérült mechanizmus korrekciója, illetve a sérült rész mechanikus pótlása, — a mozgás aktív és passzív szervei, — az ízületek alkotó részei, osztályozásának szempontjai, — a főbb izmok és az általuk létrehozott mozgások, síkok, irányok, tengelyek, 1998/20. szám — a bio-mechanikai alapismeretek, — a teherviselésre és a felfüggesztésre alkalmas pontok és felületek, — a gyulladásos, bénulásos, deformitásos ortopédiai megbetegedések, — a ficamok, — az ortopédiai megbetegedések konzervatív kezelése, — a csonkolás, a csonk élet- és kórtana, — a csonkok különböző szempontok szerinti csoportosítása, — az alsó és felső végtag csonkok és protetikai ellátásuk, — a méretvételi szabályok, — az amputáltak higiénés problémái. Mechanikai-biomechanikai ismeretek: — statikai alapfogalmak (erőrendszerek, az eredő erő fogalma, meghatározása szerkesztéssel számítással, az egyensúly feltételei, nyomaték, erőpár és erő, a statika alaptételei), — síkbeli erőrendszerek (az erő felbontása összetevőkre, közös pontban metsződő síkbeli erőrendszer, az erő áthelyezése, kényszerek, az eredő meghatározása, három erő egyensúlya, párhuzamos erőrendszer eredője, a nyomatéki tétel, általános síkbeli erőrendszer eredőjének meghatározása szerkesztéssel, a kötélsokszög, nyomaték meghatározása kötélsokszög szerkesztéssel, síkidomok súlypontja), — tartók statikája [koncentrált erőkkel terhelt kéttámaszú tartók reakcióerőinek, a veszélyes keresztmetszetnek meghatározása számítással és szerkesztéssel (nyíróerő ábra), a hajlítónyomaték meghatározása számítással és szerkesztéssel (nyomatéki ábra), megoszló erőrendszerrel terhelt kéttámaszú tartó, vegyes terhelésű kéttámaszú tartó, egyik végén befogott tartó], — szilárdságtan = alapfogalmak (szakítóvizsgálat, normális és csúsztató feszültségek, Hook-törvény), = húzás-nyomás (feszültségek és alakváltozások, méretezés húzásra-nyomásra), = hajlítás (a hajlításkor fellépő feszültségek és alakváltozások, másodrendű nyomaték és a keresztmetszeti tényező, egyszerű síkidomok inercia nyomatékai, keresztmetszeti tényező, méretezés hajlításra), = nyírás (nyíró-igénybevétel, méretezés nyírásra), = csavarás (csavaró-igénybevétel, a csavarásnál fellépő feszültségek, a poláris másodrendű nyomaték és a keresztmetszeti tényező, a csavarásnál fellépő alakváltozások, méretezés csavarásra), = kihajlás, = összetett igénybevételek, — a kinematika alapjai és a kinematika (a mozgások osztályozása, egyenes vonalú és körmozgások, Newton mozgástörvényei, a mechanikai munka, teljesítmény, hatásfok helyzeti és mozgási energia, munkatétel, a tehetetlenségi nyomaték), — a biomechanika fogalma, a mechanika alkalmazása az emberi testre, — az emberi mozgás biomechanikája, a mozgás során fellépő erőhatások, — a láb és a bokaízület biomechanikája, — az ortézisekkel és protézisekkel kapcsolatos biomechanika. Anyag- és gyártásismeretek: — a fémek szerkezete, — a vas-szén ötvözetek szerkezete, — mechanikai vizsgálatok, — az ötvözöanyagok hatása az ipari ötvözetek tulajdonságaira, — az ipari vasötvözetek hőkezelései, — a szabványosított ipari ötvözetek, — színes fémek és ötvözeteik, — könnyűfémek- és ötvözeteik, — műanyagok, — egyéb, az ortopédiában használt anyagok (textil, fa, gipsz stb.), — egyéb ipari anyagok, — korrózió elleni védelem (felületvédelem), — a fémipari technológia rendszerezése, — képlékeny alakítások, — lemezek alakítása, — technológiai és hibakereső vizsgálatok, — folyékony alakítás, — forrasztás és hegesztés, — forgácsolási technológia, — műszaki dokumentációk összeállítása és felhasználása, — anyagok, élőgyártmányok megválasztása, anyagvizsgálatok, — alkatrészgyártás, — szerelés, — mérés és minősítés műhelyben, mérőszobában, — minőségbiztosítás, — üzembe helyezés, üzemeltetés, — karbantartások, javítások. Szakrajzi ismeretek: — a szabványok szerepe, jelentősége, — a rajzszerek, rajzeszközök, a szakrajz (géprajz) formai követelményei, — síkmértani szerkesztések, — a műszaki ábrázolás módjai (axonometrikus ábrázolás, kétméretű axonometria, ábrázolás képsíkokban), — az ábrázolás géprajzi módszerei (metszetek, szelvények, méretmegadás, mérethálózat stb.), — jelképes ábrázolások (csavarmenet, fogazat, rúgó stb.), — oldható- és oldhatatlan kötések (csavar és szegecskötések, hegesztések stb.) ábrázolása, — felületi érdesség fogalma, ábrázolása, — az alkatrészek tűrése, illesztése, megadása rajzokon, — egyszerűbb és összetettebb műszaki rajzok olvasása, — alkatrész- és összeállítási rajzok készítése, — ortézisen, protézisen elhelyezett ízületi tengelyek ábrázolása, — ízületes hosszabbító sínezetek rajzolása, félkörsínek kiterített ábrázolása, 1998/20. szám — zárszerkezetek, ortézis és protézis gyártmányoknál, — négykörsínes készülék alkatrész- és összeállítás rajza, — lábprotézisek súlyvonal szerinti beállítása, típustól függően, — combvégtagok statikai beállítása. Testtávoli eszközökre vonatkozó ismeretek: — az emberi járás, a járás zavarai, — az ember járásmodellje, — járás segédeszközei, — botok és adaptációk, — a könyök-mankók, — a hónalj-mankók, — három és négylábú botok (tripadok, quadripodok), — járó állványok, rollátorok, görgős székek, járó asztalok. Pszichológiai ismeretek: — a lélektanról általában, — az érzékelés pszichológiája, — a tanulás fogalma és formái, — a figyelem pszichológiája, — emlékezet és felejtés, — az értelmi képességek, — személyiség definíciók — a társas viszonyok lélektana, — a beteg ember lélektana. Kommunikációs ismeretek: — az emberi kommunikáció, — a nyelv szerepe az emberek közötti érintkezésben, — nem nyelvi kifejezőeszközeink, — a köszönések és megszólítások problémái, — beszédművelés, — a kommunikáció megfelelő formáinak alkalmazása a munkatársakkal és betegekkel szemben szakmai kommunikáció, — az adott időszakban használatos kommunikációs technikai eszközök használata, gyakorlati alkalmazása. Gyakorlati ismeretek: — a lábcsonk ellátását (Piragoff—Boyd és Syme-féle csonk), — a lábszárcsonk ellátását (bőr, fém, fa, műanyag protézis készítése), — a combcsonk ellátása (bőr, fém, fa, műanyag protézis készítése), — csípőízületi exartikulációs protézisek elkészítése, — a térdízületi exartikulációs protézis elkészítése, — a felső-végtag protézisek elkészítése [passzív munkakarok, kozmetikai protézisek, saját izomerőre működő (bowden huzalos) műkarok, idegen erőforrással működő karprotézisek], — a condylusokra támaszkodó bokatehermentesítő készülékek elkészítése, — a condylusokra támaszkodó szandálos készülékek készítése, — a bénult alsó végtaghoz szükséges készülékek elkészítése (kontúrrajz alapján készített járógép, pozitív gipszminta alapján készített járógép), — a térdízületi gyulladás esetén alkalmazott rögzítő tok (gonitis) elkészítése, — a csípőízületi gyulladás esetén alkalmazott rögzítő tok (coxitis) elkészítése, — a térdízület támasztására (mozgás megvezetés) szolgáló ortézis elkészítése, — a csípőízület támasztására (mozgás megvezetés) szolgáló ortézis elkészítése, — a felső-végtag ízületeit támasztó és rögzítő készülékek (könyökízület támasztó készülék, könyökízületet rögzítő tok) készítése, — a törzskezelő készülékeket elkészíteni (sagittalis, hibás tartás esetén készítendő ún. gerincegyenesítő, háti és ágyéki gerincszakasz esetén készítendő eszközök, a három és négy fix ponton támaszkodó készülékek, scoliosis esetén készítendő törzsfűző).

Source: https://magyarkozlony.hu/hivatalos-lapok/d4cffaa0c8df28ce204652eb970e857b12a2e2b6/dokumentumok/88a9fc50250cf62d10631136b751b86bebcd1f28/letoltes